
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός οδού ως κυριώτερης Κοινοτικής Λουκίσια - Σκρο- 

πονέρι Ν. Εύβοιας. 1 

Κατηγοριοποίηση, καθορισμός ορίων και όρων και περιορισμών δό¬ 
μησης στον οικισμό : Λίμνη επαρχίας Πωγωνίου Νομού Ιωαννί- 

νων. 2 

Κατηγοριοποίηση, καθορισμός ορίων και όρων και περιορισμών δό¬ 
μησης στους οικισμούς Έλαφος και Βαργιάδες επαρχίας Δωδώ¬ 
νης Νομού Ιωαννίνων. 3 

Κατηγοριοποίηση, καθορισμός ορίων και όρων και περιορισμών δό¬ 
μησης στους οικισμούς: Λυκοστάνη και Κόντσικα. 4 

Κατηγοριοποίηση και καθορισμός ορίων, όρων και περιορισμών δό¬ 
μησης στους οικισμούς Βούβες, Άνω Βούβες. Λουκουμιχελιανά. 
ΓΊοντικιανά της Κοινότητας Βουβών του Ν. Χανιών. 5 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 699 (1) 

Χαρακτηρισμός οδού ως κυριώτερης Κοινοτικής Λουκίσια - Σκροπο- 
νέρι Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ ' 

Έχοντας υπόψη: 

1. Τις διατάξεις του Ν. 3.200/55 για διοικητική αποκέντρωση και 
τις διατάξεις του από 28.6.55 Δ/τος για εξαίρεση από την αρμοδιότητα 


των Νομαρχών μερικών αντικειμένων αρμοδιότητας Υ.Δ.Ε. 

2. Τις διατάξεις του με αριθμό 532/70 Ν. Δ/τος για συμπλήρωση 
των διατάξεων για διοικητική αποκέντρωση. 

3. Τις διατάξεις του με αριθ. 712/70 Δ/τος για καθορισμό των δια- 
τηρουμένων από τον Υπουργό για τις περιφερειακές Αρχές διανομαρ- 
χιακού επιπέδου^του ΥΔΕ αρμοδιότητες κ.λπ. 

4. Το άρθρο 1 παρ. 2 του Π.Δ. 24/31.5.85 (ΦΕΚ 270Δ/85) «περί 
τροποποίησης των όρων και περιορισμών δόμησης των γηπέδων των 
κειμένων εκτός των ρυμοτομικών σχεδίων πόλεων και εκτός των ορίων 
των νομίμως υφισταμένων προ του έτους 1923 οικισμών». 

5. Την από 17.12.86 εισήγηση Τ.Π. & Π.Ε. προς ΣΧΟΠ. 

6. Το υπ’ αριθ. 46/2/23.12.86 πρακτικό γνωμοδότησης περί του 
χαρακτηρισμού ως κοινοτικής οδού της οδού μεταξύ των οδών οικι¬ 
σμών Λουκισίων - Σκορπονέρι, αποφασίζουμε: 

. Χαρακτηρίζουμε ως κυριώτερη κοινοτική οδό την οδό που αρχίζει 
από τον οικισμό Λουκισίων περνά από τις ιδιοκτησίες κ.κ. Καλτσά - Θε¬ 
οδώρου - Νικολάου Ζέρβα - Αγγέλου - Ελευθερίου - Λιάκου - Νικο¬ 
λάου - Δέδε - Φροσυνού - Κόρδη - Δέδε - Παπαδά - Καραστάθη - 
Τζαφέρη - Μπολάου - Τουλίτση και Καλτσά και καταλήγει στον οικι¬ 
σμό Σκροπονέρι και φαίνεται στη συνημμένη αεροφωτογραφία της εισή¬ 
γησης προς το ΣΧΟΠ. 

Χαλκίδα, 6 Μαΐου 1988 
Ο Νομάρχης 

ΝΙΚΟΣ ΜΙΧΑΛΟΠΟΥΛΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 308 ' (2) 

Κατηγοριοποίηση, καθορισμός ορίων και όρων και περιορισμών δόμη¬ 
σης στον οικισμό : Λίμνη επαρχίας Πωγωνίου Νομού Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Π. Δ/τος 24.4.85 ΦΕΚ 181Δ'/3.5.85 «περί 
τρόπου καθορισμού ορίων οικισμών της Χώρας, μέχρι 2.000 κατοί¬ 
κους, κατηγορίες αυτών και καθορισμός όρων και περιορισμών όρων 
δόμησης και όπως τροποποιήθηκαν από το Π. Δ/γμα 14.2.87 ΦΕΚ 
133Δ’». 

2. Τις προτάσεις των ιδιωτών μελετητών Μηχανικών στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων που αφορούν την κατηγοριοποίηση και τον προσδιορισμό 
των ορίων του οικισμού Λίμνης επαρχίας Πωγωνίου. 

3. Τα δελτία αρχιτεκτονικής αναγνώρισης που συμπληρώθηκαν από 
τους προαναφερόμενους μελετητές που συμπληρώθηκαν από τους ανα- 
φερομένους μελετητές κατά τις υποδείξεις των σχετικών προδιαγραφών 
του ΤΠΕΧΩΔΕ. 

4. Τα πληθυσμιακά στοιχεία της τελευταίας απογραφής του Κράτους 
της ΕΣΤΕ. 

5. Τις αριθ. 9/1986 απόφαση του Κοινοτικού Συμβουλίου Λίμνης. 

6. Τη γνωμοδότηση του Δασαρχείου Ιωαννίνων για τις περιοχές που 
πρέπει να εξαιρεθούν των ορίων του οικισμού σαν δάση και δασικές 
εκτάσεις όπως διατυπώθηκε με το 6586/11.9.87 έγγραφό του. 

8. Τις διατάξεις του Α.Ν. 314/68 και του άρθρου 9 του Ν. Δ/τος 
17.7.23 «περί αρμοδιότητας επιβολής όρων δόμησης κ.λπ.». 

9. Την Γ4δ/15883/1903/8.2.88 απόφαση ΐπ. ΠΕ.ΧΩ.Δ.Ε. για 
κατάργηση της δημοσίευσης διαγραμμάτων σε ΦΕΚ, αποφασίζουμε: 

1. Κατατάσσουμε τον οικισμό του θέματος στις κατηγορίες: 

Ούτε περιαστικός, αδιάφορος, στάσιμος, συνεκτικός και μικρός. 

2. Καθορίζουμε τα όρια του οικισμού του θέματος όπως αυτά φαίνο¬ 
νται στο συνοδευτικό της παρούσας σχεδιάγραμμα σε κλίμ. 1:5.000 
που αποτελεί αναπόσπαστο μέρος της απόφασης αυτής και συντάχθηκε 
βάσει στοιχείων χαρτών και επιτόπου ελέγχου. 

3. Καθορίζουμε τους ακόλουθους γενικούς και ειδικούς όρους και πε¬ 
ριορισμούς δόμησης, 

Α. Γενικοί όροι δόμησης. 

1. Εντός των ορίων του οικισμού ισχύουν οι γενικοί όροι δόμησης που 
προβλέπονται από το Π.Δ. 24.4.85 ΦΕΚ 181 Δ' και 14.2.87 133 Δ'. 

α) Για τον οικισμό του θέματος αρτιότητα γηπέδου 300 τ.μ. για τα 


γήπεδα που βρίσκονται στο συνεκτικό τμήμα και 500 τ.μ. για τα γή¬ 
πεδα που βρίσκονται πέρα από το συνεκτικό τμήμα και μέσα στα όρια 
του παραπάνω οικισμού. 

2. Κατά παρέκκλιση εντός των ορίων των οικισμών θεωρούνται άρ¬ 
τια τα γήπεδα με όποιο εμβαδόν είχαν στις 3.5.85 ημέρα δημοσίευσης 
του από 24.4.85 Π. Δ/τος ΦΕΚ 181 Δ'. 

3. Καθορίζουμε οικοδομική γραμμή σε απόσταση 10 μ. από τον 
άξονα της 14ης επαρχιακής οδού για τα οικόπεδα που βρίσκονται εντός 
των ορίων και εκτός του συνεκτικού του τμήματος και έχουν πρόσωπο 
σ’ αυτή. 

Β. Ειδικοί όροι δόμησης. 

Για τον οικισμό του θέματος καθορίζουμε τους ειδικούς όρους δόμη¬ 
σης που αναγράφονται στην καρτέλα που συνοδεύει την παρούσα, με τη 
διευκρίνιση ότι είναι υποχρεωτικοί οι όροι που αναφέρονται στην: 

α) κάλυψη οικοδομής με στέγη από κεραμίδια ή πλάκες με μέγιστη . 
κλίση 50% και μέγιστη προεξοχή 0,8 μ. 

β) κάλυψη εξώστη ανοικτού καλυμμένου με τα ίδια υλικά της στέγης 
και με μέγιστο μήκος τα 2/3 της όψης. 

Τα υπόλοιπα στοιχεία της καρτέλας είναι δυνητικά για τον ιδιοκτήτη 
ή το μελετητή. 

4. Πριν από οποιαδήποτε κατάτμηση οικοπέδων εντός των ορίων του 
οικισμού θα πρέπει να θεωρείται το σχετικό τοπογραφικό διάγραμμα 
από το Τμ. Πολ. και Πολ. Εφ. της Νομαρχίας Ιωαννίνων ώστε να εξα¬ 
σφαλίζεται: 

α) Η συνέχεια των υπαρχόντων κοινοχρήστων χώρων και η δημιουρ¬ 
γία νέων, σύμφωνα με τα οριζόμενα στις διατάξεις της παρ. 1 του άρ¬ 
θρου 6 του Π. Δ/τος 24.4.85 ΦΕΚ 181Δ' και του Π. Δ/τος 14.2.87 
ΦΕΚ 133 Δ' και 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. Κατά τα λοιπά ισχύουν τα οριζό¬ 
μενα στο Π. Δ/γμα της 24.4.85 ΦΕΚ 181Δ' και της 14.2.87 ΦΕΚ 
133 Δ'. 

5. Το σχεδιάγραμμα οριοθέτησης κλίμακας περίπου 1:5.000 που 
συνοδεύει την παρούσα απόφαση αναρτάται ταυτόχρονα με τη δημο¬ 
σίευση σε ΦΕΚ στον πίνακα ανακοινώσεων του Τμ. Πολ. και Πολ. Εφ. 
Νομ. Ιωαννίνων. 

Η απόφαση αυτή με την καρτέλα ειδικών όρων δόμησης που τη συνο¬ 
δεύουν να δημοσιευθεί στην Εφημερίδα της Κυβερνήσεως. 

Ιωάννινα, 25 Απριλίου 1988 
Ο Νομάρχης 
ΔΗΜ. ΟΙΚΟΝΟΜΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 309 (3) 

Κατηγοριοποίηση, καθορισμός ορίων και όρων και περιορισμών δόμη¬ 
σης στους,οικισμούς Έλαφος και Βαργιάδες επαρχίας Δωδώνης Νο¬ 
μού Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Π. Δ/τος 24.4.85 ΦΕΚ 181Δ' «περί τρόπου 
καθορισμού ορίων των οικισμών της Χώρας, μέχρι 2.000 κατοίκους, 
κατηγορίες αυτών και καθορισμός όρων και περιορισμών όρων δόμη¬ 
σης» και όπως τροποποιήθηκαν από το Π. Δ/γμα 14.2.87 ΦΕΚ 133 
Δ’. 

2. Τις προτάσεις των ιδιωτών μελετητών Μηχανικών στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων που αφορούν στην κατηγοριοποίηση και τον προσδιορισμό 
των ορίων των οικισμών Ελάφου και Βαργιάδων επαρχίας Δωδώνης. 

3. Τα δελτία αρχιτεκτονικής αναγνώρισης που συμπληρώθηκαν από 
τους αναφερομένους μελετητές κατά τις υποδείξεις των σχετικών προ¬ 
διαγραφών του ΥΠΕίίΐΔΕ. 

4. Τα πληθυσμιακά στοιχεία της τελευταίας απογραφής του Κράτους 
της ΕΣΤΕ. 

5. Τις αριθ. 42/1986 και 24/1986 αποφάσεις των Κοινοτικών 
Συμβουλίων Ελάφου και Βαργιάδων αντίστοιχα. 

6. Τις γνωμοδοτήσεις του Δασαρχείου Ιωαννίνων για τις περιοχές 
που πρέπει να εξαιρεθούν των ορίων των οικισμών σαν δάση και δασικές 
εκτάσεις όπως διατυπώθηκαν με τα 1587/10.3.88 και 1765/ 
18.3.88 έγγραφά του. 

7. Την 8/4/30.3.88 γνωμοδότηση του Σ.ΧΟΠ του Νομού Ιωαννί¬ 
νων. 

8. Τις διατάξεις του Α.Ν. 314/68 και του άρθρου 9 του Ν. Δ/τος 
17.7.23 «περί αρμοδιότητας επιβολής όρων δόμησης κ.λπ.». 

9. Τη Γ4δ/15883/1903/8.2.88 απόφαση Τπ. ΠΕ.ΧΩ.Δ.Ε. για 
κατάργηση της δημοσίευσης διαγραμμάτων σε ΦΕΚ, αποφασίζουμε: 

1. Κατατάσσουμε τους οικισμούς του θέματος στις κατηγορίες: 

α) Έλαφος: Ούτε περιαστικός, αδιάφορος, στάσιμος, συνεκτικός και 
μεσαίος. 

β) Βαργιάδες: Ούτε περιαστικός, αδιάφορος, φθίνων, συνεκτικός και 
μεσαίος. 

2. Καθορίζουμε τα όρια των οικισμών του θέματος όπως αυτά φαίνο¬ 
νται στα συνοδευτικά της παρούσας σχεδιαγράμματα σε κλ. 1:5.000 
που αποτελούν αναπόσπαστα μέρη της απόφασης αυτής και συντάχθη¬ 
καν βάσει στοιχείων χαρτών και επιτόπου ελέγχου. 

3. Καθορίζουμε τους ακόλουθους γενικούς και ειδικούς όρους και πε¬ 
ριορισμούς δόμησης. 

Α. Γενικοί όροι δόμησης. 

1. Εντός των ορίων των οικισμών ισχύουν οι γενικοί όροι δόμησης 


που προβλέπονται από το Π.Δ. 24.4.85 ΦΕΚ 181Δ" και 14.2.87 
ΦΕΚ 133 Δ’: 

α) Για τον οικισμό Βαργιάδων αρτιότητα γηπέδου 300 τ.μ. για γή¬ 
πεδα που βρίσκονται στο συνεκτικό τμήμα και 500 τ.μ. για τα γήπεδα 
που βρίσκονται πέρα από το συνεκτικό τμήμα και μέσα στα όρια του πα¬ 
ραπάνω οικισμού. 

β) Για τον οικισμό Ελάφου αρτιότητα γηπέδου 300 τ.μ. σε όλο τον 
εντός ορίων οικισμό. 

2. Κατά παρέκκλιση εντός των ορίων των οικισμών θεωρούνται άρ¬ 
τια τα γήπεδα με όποιο εμβαδόν είχαν στις 3.5.85 ημέρα δημοσίευσης 
του από 24.4.85 Π. Δ/τός ΦΕΚ 181 Δ’. 

3. Καθορίζουμε οικοδομική γραμμή σε απόσταση 10 μ. από τον 
άξονα της 9ης επαρχ. οδού για τα οικόπεδα του οικισμού Βαργιάδων 
που έχουν πρόσωπο σ’ αυτή. 

Β. Ειδικοί όροι δόμησης. 

Για τους οικισμούς του θέματος καθορίζουμε τους ειδικούς όρους δό¬ 
μησης που αναγράφονται στην καρτέλα που συνοδεύει την παρούσα με 
την διευκρίνηαη ότι είναι υποχρεωτικοί οι όροι που αναφέρονται στην: 

α) κάλυψη της οικοδομής με στέγη από κεραμίδια ή πλάκες με μεγί¬ 
στη κλίση 50% και μέγιστη προεξοχή 0,8 μ. και 

Η στέγη είναι υποχρεωτική εφόσον η οικοδομή είναι διώροφη ή εφό¬ 
σον με την κατασκευή ισογείου εξαντλείται το ποσοστό κάλυψης. 

β) κάλυψη εξώστη ανοικτού καλυμμένου με τα ίδια υλικά της στέγης 
και μέγιστο μήκος τα 2/3 της όψης. 

Τα υπόλοιπα στοιχεία της καρτέλας είναι δυνητικά για τον ιδιοκτήτη 
ή το μελετητή. 

4. Πριν από οποιαδήποτε κατάτμηση οικοπέδων εντός των ορίων του 
οικισμού θα πρέπει να θεωρείται το σχετικό τοπογραφικό διάγραμμα 
από το Τμ. Πολ. και Πολ. Εφ. της Νομαρχίας ώστε να εξασφαλίζεται: 

α) Η συνέχεια των υπαρχόντων κοινοχρήστων χώρων και η δημιουρ¬ 
γία νέων, σύμφωνα με τα οριζόμενα στις διατάξεις της παρ. 1 του άρ¬ 
θρου 6 του Π. Δ/τος 24.4.85 ΦΕΚ 181Δ' και του Π. Δ/τος 14.2.87 
ΦΕΚ 133 Δ' και 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. Κατά τα λοιπά ισχύουν τα οριζό¬ 
μενα στο Π. Δ/γμα της 24.4.85 ΦΕΚ 181Δ' και της 14.2.87 ΦΕΚ 
133 Δ’. 

5. Τα σχεδιαγράμματα οριοθέτησης κλίμακας περίπου 1:5.000 που 
συνοδεύουν την παρούσα απόφαση αναρτώνται ταυτόχρονα με τη δημο¬ 
σίευση σε ΦΕΚ στον πίνακα ανακοινώσεων του Τμ. Πολ. και Πολ. Εφ. 
Νομ. Ιωαννίνων. 

Η απόφαση αυτή με την καρτέλα ειδικών όρων δόμησης που τη συνο¬ 
δεύουν να δημοσιευθεί στην Εφημερίδα της Κυβερνήσεως. 

Ιωάννινα, 25 Απριλίου 1988 
Ο Νομάρχης 
ΔΗΜ. ΟΙΚΟΝΟΜΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αρίθ. 307 (4) 

Κατηγοριοποίηση, καθορισμός ορίων και όρων και περιορισμών δόμη¬ 
σης στους οικισμούς: Λυκοστάνη και Κόντσικα. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Π. Δ/τος 24.4.85 ΦΕΚ 181Δ’/3.5.85 «περί 
τρόπου καθορισμού ορίων των οικισμών της Χώρας, μέχρι 2.000 κα¬ 
τοίκους, κατηγορίες αυτών και καθορισμός όρων και περιορισμών όρων 
δόμησης και όπως τροποποιήθηκαν από το Π. Δ/γμα 14.2.87 ΦΕΚ 
133Δ’. 

2. Τις προτάσεις των ιδιωτών μελετητών Μηχανικών στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων που αφορούν στην κατηγοριοποίηση και τον προσδιορισμό 
των ορίων των οικισμών Λυκοστάνης κοινότητας Πολυλόφου και Κό- 
ντσικα. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερομένους μελετητές κατά τις υποδεί¬ 
ξεις των σχετικών προδιαγραφών του ΤΠΕΧΩΔΕ. 

4. Τα πληθυσμιακά στοιχεία της τελευταίας απογραφής του Κράτους 
της ΕΣΤΕ. 

5. Τις 33/1986 και 42/86 - 47/86 αποφάσεις των Κοινοτικών 
Συμβουλίων Πολυλόφου και Κόντσικας, αντίστοιχα. 

6. Τις γνωμοδοτήσεις του Δασαρχείου Ιωαννίνων για τις περιοχές 
που πρέπει να εξαιρεθούν των ορίων των οικισμών σαν δάση και δασικές 
εκτάσεις όπως διατυπώθηκαν με τα 1784/21.3.88 και 1692/ 
16.3.88 έγγραφά του. 

7. Την 8/6/30.3.88 γνωμοδότηση του Σ.ΧΟΠ του Νομού Ιωαννί¬ 
νων. 

8. Τις διατάξεις του Α.Ν. 314/68 και του άρθρου 9 του Ν. Δ/τος 
17.7.23 «περί αρμοδιότητας επιβολής όρων δόμησης κ.λ.π.». 

9. Την Γ46/15883/1903/8.2.88 απόφαση Τπ. ΠΕ.ΧΩ.ΔΕ για 
κατάργηση της δημοσίευσης διαγραμμάτων σε ΦΕΚ, αποφασίζουμε: 

1. Κατατάσσουμε τους οικισμούς του θέματος στις κατηγορίες: 

α) Λυκοστάνη: ούτε Περιαστικός, Αδιάφορος, Φθίνων, Συνεκτικός 
και Μικρός. 

β) Κόντσικα: ούτε Περιαστικός, Αδιάφορος, Δυναμικός, Συνεκτικός 
και Μεσαίος. 

2. Καθορίζουμε τα όρια των οικισμών του θέματος όπως αυτά φαίνο¬ 
νται στα συνοδευτικά της παρούσας σχεδιαγράμματα σε κλίμ. 1:5.000 
που αποτελούν αναπόσπαστα μέρη της απόφασης αυτής και συντάχθη¬ 
καν βάσει στοιχείων χαρτών και επιτόπου ελέγχου. 

3. Καθορίζουμε τους ακόλουθους γενικούς και ειδικούς όρους και πε¬ 
ριορισμούς δόμησης. 

Α. Γενικοί όροι δόμησης. 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από τα Π.Δ/γματα 24.4.85 ΦΕΚ 181Δ' και 


14.2.87 ΦΕΚ 133Δ'. 

α.Για τον οικισμό Κόντσικας αρτιότητα γηπέδου 300 τ.μ. για τα γή¬ 
πεδα που βρίσκονται στο συνεκτικό τμήμα και 500 τ.μ. για τα γήπεδα 
που βρίσκονται πέρα από το συνεκτικό τμήμα και μέσα στα όρια του πα¬ 
ραπάνω οικισμού. 

β. Για τον οικισμό Λυκοστάνης αρτιότητα γηπέδου 500 τ.μ. σε όλο 
το εντός ορίων οικισμό. 

2. Κατά παρέκκλιση εντός των ορίων των οικισμών θεωρούνται άρ¬ 
τια τα γήπεδα με όποιο εμβαδόν είχαν στις 3.5.85 ημέρα δημοσίευσης 
του από 24.4.85 Π. Δ/τος ΦΕΚ 181 Δ'. 

3. Καθορίζουμε οικοδομική γραμμή σε απόσταση ΙΟμ. από τον 
άξονα της 10ης επ. οδού για τα οικόπεδα του οικισμού Κόντσικα που 
έχουν πρόσωπο σ’ αυτή και βρίσκονται εκτός του συνεκτικού τμήματος 
του οικισμού. 

Β. Ειδικοί όροι δόμησης. 

Για τους οικισμούς του θέματος καθορίζουμε τους ειδικούς όρους δό¬ 
μησης που αναγράφονται στην καρτέλα που συνοδεύει την παρούσα, με 
την διευκρίνιση ότι είναι υποχρεωτικοί οι όροι που αναφέρονται στην: 

α) κάλυψη της οικοδομής με στέγη από κεραμίδια ή πλάκες με μέγι- 
στη κλίση 50% με μέγιστη προεξοχή 0,8μ. 

β) κατασκευή εξώστη τύπου ανοικτού καλυμμένου με τα ίδια υλικά 
της στέγης και μέγιστου μήκους τα 2/3 της όψης και 

γ) κατασκευή των στηθαίων των εξωστών και της εξωτερικής σκά¬ 
λας από σοβά κονίασμα, ξύλο, σίδηρο. 

Τα υπόλοιπα στοιχεία της καρτέλας είναι δυνητικά για τον ιδιοκτήτη 
ή τον μελετητή. 

4. Πριν από οποιαδήποτε κατάτμηση οικοπέδων εντός των ορίων 
των οικισμών θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και Πολ. Εφ. Νομ. Ιωαννίνων, 
ώστε να εξασφαλίζεται: 

α.Η συνέχεια των υπαρχόντων κοινοχρήστων χώρων και η δημιουρ¬ 
γία νέων, σύμφωνα με τα οριζόμενα στις διατάξεις της παρ. 1 του άρ¬ 
θρου 6 του Π. Δ/τος 24.4.85 ΦΕΚ 181Δ' και του Π. Δ/τος 14.2.87 
ΦΕΚ 133Δ' και 

β. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων των οικισμών. Κατά τα λοιπά ισχύουν τα οριζό¬ 
μενα στα Π. Δ/τα της 24.4.85 ΦΕΚ 181 Δ' και της 14.2.87 ΦΕΚ 
133Δ’. 

5. Τα σχεδιαγράμματα οριοθέτησης κλίμακας περίπου 1:5000 που 
συνοδεύουν την παρούσα απόφαση αναρτώνται ταυτόχρονα με την δη¬ 
μοσίευση σε ΦΕΚ στον πίνακα ανακοινώσεων του Τμ. Πολ. και Πολ. 
Εφ. Ιωαννίνων. 

6. Η παρούσα απόφαση με την καρτέλλα ειδικών όρων δόμησης που 
την συνοδεύουν να δημοσιευθεί στην Εφημερίδα της Κυβέρνησης. 

Ιωάννινα, 25 Απριλίου 1988 
Ο Νομάρχης 

ΔΗΜ. ΟΙΚΟΝΟΜΟΥ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 2522/2674 (5) 

Κατηγοριοποίηση και καθορισμός ορίων, όρων και περιορισμών δόμη¬ 
σης στους οικισμούς Βούβες, Άνω Βοόβες, Λουκουμιχελιανά, Πο- 
ντικιανά της Κοινότητας Βουβών του Ν. Χανιών. 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1. Τις διατάζεις του από 24.4.1985 Π.Δ. (ΦΕΚ 181 Δ/3.5.85) 
περί τρόπου καθορισμού ορίων οικισμών της χώρας, κατηγορίες και κα¬ 
θορισμού όρων και περιορισμών δόμησης και του από 14.2.1987 Π.Δ. 
(ΦΕΚ 133Δ/23.2.87) με το οποίο τροποποιείται το προηγούμενο Π.Δ. 

2. Τις προτάσεις των μελετητών Μηχανικών του Τμήματος Πολεο¬ 
δομίας και Πολ/κών Εφαρμογών της Νομαρχίας Χανιών που αφορούν 
τον προσδιορισμό των ορίων των υπόψη οικισμών. 

3. Τα δελτία κατηγοριοποίησης και αρχιτεκτονική αναγνώριση των 
οικισμών που συμπληρώθηκαν από τους προαναφερόμενους μελετητές 
κατά τις υποδείξεις των σχετικών προδιαγραφών του Τπ. ΠΕ.ΧΩ.Δ.Ε. 

4. Τα πληθυσμικά στοιχεία της τελευταίους απογραφής του Κράτους 
της ΕΣΤΕ. 

5. Την υπ’ αριθμ. 10/88 (θέμα 2) γνωμοδότηση του Συμβουλίου 
ΧΟΠ του Νομού, αποφασίζουμε: 

1. 1) Κατατάσουμε τους οικισμούς ως ακολούθως: 

ΒΟΤΒΕΣ: Ούτε περιαστικός - ούτε παραλιακός τουριστικός, αδιάφο¬ 
ρος, στάσιμος, διάσπαρτος, μικρός. 

ΑΝΩ ΒΟΤΒΕ',Σ - ΛΟΤΚΟΪΜ1ΧΕΛΙΑΝΑ - ΠΟΝΤΙΚΙΑΝΑ: Ούτε 
περιαστικοί - ούτε παραλιακοί τουριστικοί, ενδιαφέροντες, στάσιμοι, συ¬ 
νεκτικοί, μικροί. 

2. Καθορίζουμε τα όρια των οικισμών Βούβες, Άνω Βούβες, Ποντι- 
κιανά, Λουκουμιχελιανά ως ακολούθως: 

α. ΒΟΤΒΕΣ: 1, 2, 3, 4, 5, 6, 7, 8, 9, 10, 1 
β. ΑΝΩ ΒΟΤΒΕΣ: 1, 2, 3, 4, 5, 1 
γ.ΛΟΤΚΟΤΜΙΧΕΛΙΑΝΑ: 1, 2, 3, 4, 5, 6, 7, 1 
δ. ΠΟΝΤΙΚΙΑΝΑ: 1, 2, 3, 4, 5, 6, 7, 7Α, 7Β, 7Γ, 7Δ, 8, 1 
Τα παραπάνω όρια αντιστοιχούν: 

ΑΝΩ ΒΟΤΒΕΣ: 

1. Ιερός Ναός Παναγίας. 

2. Η προβολή του σημείου 1 στον δρόμο. 

3. Αποθήκη Μανιουδάκη Αριστ. 

4. Διασταύρωση κεντρικού δρόμου με αγροτικό. 

5. Σημείο επί της δεξιάς απότομης στροφής στο δρόμο προς Μετόχι. 
Τέλος επιστρέφουμε στο αρχικό σημείο 1. 

ΒΟΤΒΕΣ 

1. Οικία Τσιριγωτάκη Χαρ. 

2. Αλώνι ιδιοκτησίας Στυλιανουδάκη Μιχ. 

3. Παλιά οικία κληρονόμων Στυλιανουδάκη Αντων. 

4. Οικία Στυλιανουδάκη Απόστ. 

5. Οικία Γιανναδάκη Δημ. 

6. Οικία Μαθιουλάκη Γεωργίου. 

7. Οικία Γιανναδάκη Αλεκ. 

8. Οικία Ζωιδάκη Νικ. 

9. Οικία Βλαχάκη Ζαχ. 

10. Οικία Στυλιανουδάκη Παναγ. 

Τέλος επιστρέφουμε στο αρχικό σημείο 1. . 
ΛΟΤΚΟΤΜΙΧΕΛΙΑΝΑ: 

1. Οικία Γιακουμάκη Μιχ. 

2. Οικία κληρονόμων Νταλιάνη Γεωργίου. 

3. Η προβολή του σημείου 2 Ανατολικά και σε βάθος ΙΟΟμ. 

4. Η προβολή του σημείου 5 ανατολικά και στο παραπάνω βάθος 
των 100 μ. 

5. Το σημείο 5 ορίζεται επί του δρόμου προς Ποντικιανά και σε από¬ 
σταση ΙΟΟμ. από την οικία Μωραϊτάκη Γρηγορίου. 


6. Η προβολή του σημείου 5 Δυτικά του δρόμου και σε βάθος 150μ. 

7. Διατηρούμε την απόσταση των 150μ. παράλληλα του δρόμου και 
ορίζουμε σημείο 7 την προβολή του σημείου 1 ανατολικά και σε βάθος 
150μ. 

Τέλος επιστρέφομε στο αρχικό σημείο 1. 

ΠΟΝΤΙΚΙΑΝΑ: 

1. Οικία Δαρμαράκη Εμμ. 

2. Αποθήκη Παπαδομιχελάκη Αντ. 

3. Αποθήκη Συνεταιρισμού. 

4. Οικία Τζωρτζάκη Μιχ. 

5. Οικία Κουριδάκη Βασ. 

6. Οικία Καραβιτάκη Δημ. 

7. Η προβολή του σημείου 6 δυτικά και σε βάθος 150μ. 

7Α. Η συνάντηση των δύο μονοπατιών. 

7Β. Η συνάντηση του κεντρικού δρόμου με το μονοπάτι που οδηγεί 
στο Νεκροταφείο. 

7γ. Η αρχή του μονοπατιού που περνάει Νότια του Νεκροτα¬ 
φείου. 

7δ. Σημείο συνάντησης του προηγούμενου μονοπατιού με μονοπάτι 
που οδηγεί στα Λουκουμιχελιανά. 

8. Η προβολή του σημείου 1 δυτικά και σε βάθος 150μ. 

Τέλος επιστρέφομε στο αρχικό σημείο 1. 

Τα παραπάνω όρια φαίνονται στα συνοδευτικά της παρούσας σχεδια¬ 
γράμματα σε κλίμακα 1:5.000 που αποτελεί αναπόσπαστο μέρος της 
απόφασης αυτής και συντάχθηκαν βάσει στοιχείων χαρτών και επί τό¬ 
που ελέγχου. 

3. Η παρούσα απόφαση με τα σχεδιαγράμματα οριοθέτησης των οι¬ 
κισμών που την συνοδεύουν να αναρτηθεί για 15 ημέρες στο Τμήμα Πο¬ 
λεοδομίας και Πολ/κών Εφαρμογών της Νομαρχίας Χανιών. 

II. Καθορίζουμε τους ακόλουθους Γενικούς και Ειδικούς όρους και 
περιορισμούς δόμησης: 

Α. ΓΕΝΙΚΟΙ ΟΡΟΙ ΔΟΜΗΣΗΣ 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. (ΦΕΚ 181 Δ/3.5.1985 και από το 
Π.Δ. (ΦΕΚ 133Δ/23.2.87) που τροποποιεί το προηγούμενο. 

Για τους οικισμούς Βούβες, Άνω Βούβες, Ποντικιανά και Λουκουμι- 
χελιανά ορίζεται αρτιότητα 500 τ.μ. 

2. Κατά παρέκκλιση εντός των ορίων των οικισμών θεωρούνται άρ¬ 
τια τα οικόπεδα με όποιον εμβαδόν είχαν στις 3.5.1985 ημέρα δημο¬ 
σίευσης του από 24.4.85 Δ/τος. 

Β. ΕΙΔΙΚΟΙ ΟΡΟΙ ΔΟΜΗΣΗΣ 

Για τους οικισμούς Βούβες, Άνω Βούβες, Ποντικιανά και Λουκουμι- 
χελιανά ορίζονται οι ειδικοί όροι δόμησης που αναγράφονται στην καρ- 
τέλλα που συνοδεύει την παρούσα. 

ΙΙΙ.α.Πριν από οποιαδήποτε κατάτμηση οικοπέδων εντός των ορίων 
των οικισμών θα πρέπει να θεωρείται το σχετικό Τοπογραφικό διά¬ 
γραμμα από το Τμήμα Πολεοδομίας και Πολ/κών Εφαρμογών της Νο¬ 
μαρχίας ώστε να εξασφαλίζεται η συνέχεια των υπαρχόντων κοινοχρή¬ 
στων χώρων και η δημιουργία νέων κοινοχρήστων χώρων σύμφωνα με 
τα οριζόμενα στις διατάξεως της παρ. I του άρθρου 6 του από 
24.4.1985 Δ/τος όπως τροποποιήθηκε με το από 14.2.87 Δ/γμα. 

β. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4.1985 
(ΦΕΚ 181Δ/3.5.85) της 14.2.87 ΦΕΚ 133Δ/23.2.87). 

Η παρούσα απόφαση να δημοσιευθεί στην Εφημερίδα της Κυβέρνη- 
σης. 

Χανιά, 12 Μαΐου 1988 
Ο Νομάρχης 

ΜΑΝΩΛΗΣ ΜΠΡΙΛΑΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




